Lcgoid of Aitki'/ciiHiaikit. 41 



kanaka i mea ai na'u." I aku o Aukelenuiaikii : "Haawi aku auauei au ia oe, i aha 

 hoi ko'u hoanoho o keia wahi mehameha?" Alaila, nalowale aku la ua moo nei mai 

 ko lakou mau maka aku. Ma ko lakou ike ana aku i ka helehelena o ka moo, he mea 

 e ka weliweli a me ka makau launa ole, a he mea kaumaha loa ia i ka manao o ua mau 

 kanaka nei. A nalo ka moo niai ko lakou maka aku, i mai la ua mau kanaka nei ia 

 Aukelenuiaiku: "Kupanaha! eia ka ua loaa kou inoa i ka moo; akahi wale no hana 

 ana i pakele ai ; ina e lioea mai ua moo nei, o ka manawa ia e paii ai i ka ai ia, aka, ano 

 ke ike nei maua, ua pakele i keia wa, a ina e nalowale loa, pakele maua i ka make." 



Ia lakou e kamailio ana, hoea hou mai la ua moo nei, a kahea mai la: 

 "E, Aukelenuiaiku e,e haawi maioei kekahi kanaka na'u." Hooleaku o Aukelenuiaiku: 

 ''Aole e loaa aku ia oe ke kanaka." A lolie ua moo nei i keia olelo a Aukelenuiaiku, 

 i mai la ia: "E haawi mai oe ia'u i hookahi kanaka, i aha kau uku o ka hiki ana mai 

 i anei? no ka mea, ua haawi ia mai oe he kanaka make, e ai aku wan ia oe, aka, nana 

 ae nei au ia oe, a o ka mea i puka pono aku mai loko o'u, nolaila, aole au e ai aku ia oe." 

 Ma keia olelo a ua moo la, ua ae aku o Aukelenuiaiku, a ua manao iho la ia e hooko 

 i ka olelo a kona kupunawahine moo, a Kamooinanea. Ia wa, haawi aku o Aukele- 

 nuiaiku i hookahi kanaka i ua moo nei, i ka manawa i loaa ai ia ia, oia kona manawa 

 i ike ia ai, ua nalo koke i loko o ka opu. A pan ia kanaka, nonoi hou mai la ua moo 

 nei ia Aukelenuiaiku i ka lua o ke kanaka. Haawi aku la no o Aukelenuiaiku ia 

 kanaka, a pan no ia ia i ka ai ia. A pau na kanaka elua, koe iho la o Aukelenuiaiku, 

 ia wa, hoi mai la ua moo nei a noho i luna. 



Olelo mai la ua moo nei ia Aukelenuiaiku : "E kii oe i elua lau ape." A loaa na 

 lau ape ia Aukelenuiaiku, lawe aku la ia i mua o ua moo nei, a luai iho la ua moo nei 

 i luna o na lau ape elua, a piha ae la. I aku la ia ia Aukelenuiaiku : "E ka moopuna, e 

 nana oe." Nana iho la o Aukelenuiaiku. Alaila, i mai la ua moo nei: "He mau aina 

 keia e ku nei i loko o ka lau ape, he aina nui, he aina uuku, he aina mahana, he aina 

 wela, he aina anu. O keia mau aina nae elua, o Holaniku, o Holanimoe, he mau 

 aina maikai loa keia, he nui na pono o ke kanaka e noho ai, he ai, he ia, he ko, he 

 uala, he maia, he awa, he ulu, a me na mea ai kupono a pau loa. Mai keia wahi a'u 

 e olelo nei ia oe, malaila oe e hele ai." 



A pau nei mau olelo a ua moo la ia Aukelenuiaiku, i aku la ia : "E moe i lalo." 

 Moe iho la o Aukelenuiaiku i lalo, paa aku la ua moo nei ma ka puhaka o ka moopuna: 

 "E kuu moopuna, ou kaikuaana, e pau ana lakou i ka make ia oe, a e lilo ana oe i alii 

 nialuna o lakou, no ka mea, ua hana ino lakou ia oe." Hai hou aku la no ua moo 

 nei, i kana moopuna ia Aukelenuiaiku : "O keia aina nae, eono malama e uicilamalama 

 ai, a eono malama e pouli ai; mai hele oe malaila o make oe, no ka mea, mamua aku 

 o keia wahi, he kai omaomao, a hala ia, he kai ulaula aku, mai hele oe malaila o 

 make oe. No ka mea, mai ko'u wa kane ole ko'u hele ana ma keia aina, a hiki i ko'u 

 wa luahine, aole i puni ia'u. O ka inoa o ua aina la o Kalakeenuiakane, o Asia ma 

 ka olelo haole. A o ke kualiiwi, ua kau na hoku i luna, a o na kanaka he uuku loa. 



